
Quae  sit  vasorum  chyliferorum  in  pariete  intestinali  origo 
explorare  inter  difficillima  subtilioris  anatomiae  opera  ha- 
bendum. Quicunque  ea,  quae  sunt  scripta  de  hac  mate- 
ria, licet  obiter  inspexerit,  persuasum  habebit,  in  hodier- 
num usque  diem  diversissimas  sententias  ab  anatomis  et 
physiologis  esse  statutas,  neque  eas  in  meris  theoriis  a 
priori,  ut  ajunt,  fundatas,  sed  quae  ipsius  rei  inquisitioni- 
bus innisae  suum  quaeque  locum  jure  obtinere  velint. 
Scientiae  hujus  progressus  nisi  inquirendi  methodi  pro- 
gressu fieri  non  poterat.  Hunc  autem  progressum  facere 
abhinc  annum  liquoribus  indurantibus  in  texturam  mu- 
cosae intestinalis  applicatis  mihi  contigit,  ope  acidi  chro- 
mici  et  Kali  bichromici  aqua  soluti  et  acidi  pyrolignosi, 
qui  liquores  jam  antehac  ad  explorandam  interiorem  stru- 
cturam systematis  nervorum  in  usum  sunt  vocati.  Tunica 
mucosa  intestinalis  in  his  indurata  in  transversis  sectioni- 
bus elementa  sua  histologica  apertius  ostendit,  quam  si 
eadem  in  statu  recenti  examinatur  nulla  reagentium  ope, 
et  eo  pacto  mihi  contigit  ea  detegere,  quae  in  „9}^ofefd)ott’5 
llnterfild)um3en  :c."  vol.  IV.  p.  251  publici  juris  feci.  Sen- 
tentias a me  ibi  propositas  nuper  Koelliker  in  dubium 
vocavit,  cujus  objectiones  in  appendice  hujus  opusculi  re- 
probabuntur. Hoc  loco  hoc  tantum  memoretur,  quod  ex 
illis  observationibus  a me  factis  collegi,  systematis  vaso- 

rum  chyliferomm  in  villis  intestinalibus  principia  ponenda 
esse  in  systemate  quodam  cellularum  per  processus  ana- 
stomoses habentium  et  quae  ad  corpusculorum  telae  con- 
junctivae naturam  accedunt.  Ea  sententia  ideo  quidem 
conjectura  manebat,  quod  facere  non  potueram,  ut  ratio- 
nem, qua  illud  systema  cellulosum  cum  veris  vasis  chyli- 
feris  cohaereret,  et  locum,  quo  vera  vasa  chylifera  ex  illo 
enascerentur,  demonstrarem. 

Quae  in  villis  intestinalibus  frustra  quaesieram^  ea 
alio  in  loco  intestini,  qui  est  fons  praecipue  numerosorum 
vasorum  chyliferorum , deprehendere  posse  mihi  videbar, 
glandulas  dico  Peyeri.  Adhuc  quidem  exspectationibus 
meis  non  est  satisfactum.  Verum  mihi  accidit  illud,  quod 
frequenter  usu  venit  naturae  exploratoribus,  quum  certam 
aliquam  quaestionem  explorare  tentant:  responsum,  quod 
quaerunt,  non  invenientes,  non  exspectatas  novitates  de- 
tegunt, in  quas  ipsas  tum  est  inquirendum.  Qua  via  vasa 
lymphatica  e glandulis  Peyeri  exeant,  adhuc  eruere  non 
potui,  sed  quasdam  structurae  rationes  hactenus  incognitas 
in  iisdem  perspexi,  quas  hisce  pagellis  in  publicum  trado, 
posteriori  disquisitioni  reservans  quaestionis  primitivae 
responsionem.  Ut  de  iis,  quae  a me  sunt  reperta,  ex  ipsa 
rei  conditione  judicium  feratur,  notae  quaedam  de  statu 
scientiae  glandularum  Peyeri  praetermittendae  videntur; 
nec  tamen  conspectum  completum  literaturae  ejus  materiae 
dare  in  animo  est,  sed  tantum  summa  capita  progres- 
suum, qui  ad  hodiernam  scientiam  perduxerunt,  leviter 

attingere^*)- 


*)  Satis  completus  conspectus  literaturae  glandularum  Peyeri  ex- 
stat apiid  Ziegler  „Ucbcr  bic  folitcircn  uub  bie  ^ct)er[d)cn  Snaio 

Historica. 


Ex  quo  glandulae  Peyeri  detectae  sunt,  tres  potissi- 
mum quaestiones  fuerunt,  de  quibus  acriter  disputatum  est: 
1)  utrum  sint  physiologica  an  pathologica  organa  glandu- 
lae illae;  2)  utrum  exstent  an  non  exstent  ductus  excre 
torii;  3)  quaestio  cum  hac  arcte  connexa  de  functione 
glandularum,  utrum  sint  secernentes  an  absorbentes. 

Glandulas  Peyeri  normalia  et  constantia  esse  organa 
mucosae  intestinalis  inventor  perspexit.  In  bibliotheca  ana- 
tomica Mangeti,  vol.  I.  p.  114,  Peyer  anatomicam  descri- 
ptionem tam  subtilem  rationum  in  illis  organis,  quae  ple- 
xuum glandulosorum  nomine  signat,  oculis  inermibus  pe- 
netrabilium proposuit,  ut  posteriores  anatomi  parum  ad- 
dere possent.  Aequalis  ejus  temporis  W epfer  earum  glan- 
dularum existentiam  ex  lupo  in  venatione  dejecto  confir- 
maverat, cujus  descriptionem  Peyer  in  cap.  2.  dissertatio- 
nis suae  publicat.  At  serius  vel  nobiles  anatomi,  ut  Blu- 
menbach,  sibi  persuaserunt,  folliculos  Peyeri  non  esse 
nisi  pathologica  organa  et  Rudo  Iphi  demum  physiologi- 
cam naturam  copiosis  descriptionibus  ex  diversissimis  ani- 
malibus demonstravit,  ut  posthac  de  ea  non  sit  amplius 
dubitatum. 

Quod  etiamsi  jam  inter  omnes  constabat,  revera  ea 
res  eo  in  loco  substiterat,  in  quo  Peyer  eam  posuerat, 
tantundem  enim  ipse  inventor  perspectum  habuit.  Primum 
inde  verum  progressum  movit  B o eh  m egregia  dissertatione 

(le  glandularum  intestinalium  structura  penitiori,  Berolini 
1834.  Is  p.  10  elementa  agminum  Peyerianorum  docet 
esse  conclusas  capsulas,  liquorem  quendam  album  et  la- 
cteum continentes,  et  certissime  negat  normales  ductus 
excretorios  aut  orificia  in  iis  capsulis  exstare.  Hodie  qui- 
dem scimus,  singulas  capsulas  glandulis  tubulosis  (Lieber- 
kuehnianis)  magis  minus  confertis  cinctas  esse.  Horum 
tubulorum  orificia,  circa  capsulas  agminum  Peyerianorum 
conspicua,  pro  orificiis  ductuum  excretoriorum  ipsarum 
capsularum  habita  fuerant.  Quam  opinionem  Boehm 
hisce  refutat  verbis:  „Primum  quidem  cavum  (sc.  capsula- 
rum) nec  cellulis  instructum  est,  nec  vero  usquam  sim- 
plex cavum  pluribus  ductibus  excretoriis  praeditum  repe- 
ritur,  neque  rationi  consentaneum  videtur,  naturam  a 
sueta  norma  deflexisse.  Porro  si  pro  ductibus  excretoriis 
oscula  illa  habenda  essent,  ex  iis  presso  colliculo  cavi 
contentum  emergeret,  at  vero  nil  unquam  emergit.  Et 
ipsum  cavum  corpusculi  disquirentes,  loca  quidem  in  ejus 
parietibus  reperimus  pellucidiora,  atque  osculis  quoque  in 
margine  sitis  respondentia,  vera  autem  foramina  nunquam 
inveni.  “ — Quodsi  ex  una  parte  orificia  circa  capsulas 
hiantia  cum  capsulis  connexum  non  habere,  sed  ad  glan- 
dulas Lieberkuehnii  pertinere  recte  cognoverat,  ex  altera 
parte  Boehm  certissime  etiam  negat  orificium  centrale, 
quale  multi  anatomi  sibi  finxerant,  in  medio  pariete  su- 
periore capsulae  exstare,  et  pathologicis  ex  causis  ait 
evenisse,  ut  eo  loco  in  nonnullis  cadaveribus  foramen  in- 
veniretur. 

Inter  contenta  capsularum  jam  a B oehmio  describun- 
tur globuli  „rotundi,  formae  haud  plane  regularis,^  quorum 
diametri  lineas  (anglicas)  habeant 

in  cuniculo  - 0,0020 — 0,0037 

in  bove  0,0020 — 0,0036 

0,0015—0,0021 


in  ansere 


Tum  sequuntur  subtiliores  descriptiones  glandularum 
hominis,  simiae,  equi,  ovis,  bovis,  felis,  canis,  myoxi  gli- 
ris, aliorumque  animalium.  In  cuniculo  B o ehm  proprium 
quoddam  organon  describit,  de  quo  nuper  F u n k e iterum 
admonuit,  ignarus  descriptionis  Boehmii  (Se^rbud)  t)er 
ftologie,  ed.  II.,  vol.  I.,  p.  208).  Boelim  „ileum,  inquit,  prius- 
quam per  valvulam  Bauhini  in  colon  transit,  subito  ad 
latus  ita  amplificatur,  ut  sacculi  rotundi  magnitudine  nucis 
juglandis  regiae  speciem  induat.‘‘  Idem  ait,  eum  saccum 
jam  Wepfero  cognitum  fuisse,  non  tamen  animadversa 
propria  structura,  qua  nostrae  curiositati  commendatur. 
„Parietes  autem  hujus  sacculi  corpusculis  illis  Peyeriana- 
rurr  glandularum  propriis  dense  consiti  sunt,  qui  tamen 
hoc  loco,  papillarum  instar,  longos  cylindros  aemulantium 
et  in  acumen  rotundum  exeuntium  producuntur.^  Inferius 
Boehm  etiam  mentionem  facit  processus  vermiformis  pa- 
rietes pariter  atque  illius  sacculi  confertim  obsitos  esse 
capsulis  glandularum  Peyerianarum. 

Nec  tamen  egregia  illa  expositio,  cujus  summam  modo 
cognovimus,  prohibuit,  quo  minus  seriorum  anatomorum 
et  physiologorum  pars  in  errores  a Boehm  io  oppugnatos 
recideret.  Ita  Krause  a.  1842  in  unoquoque  folliculo  ca- 
psulari 0 —10  orificia  oblique  posita,  quae  hient  in  coronula 
villorum,  qua  folliculus  circumdatur,  describit.  Henle  cen- 
trale orificium  capsularum  probabile  habet,  et  Rud.  Wag- 
ner  orificia  exstare  plane  contendit.  Qui  recidivi  errores 
paulatim  tantum  cesserunt,  ut  hodie  quidem  pi-incipes  ana- 
tomiae  microscopicae  (inter  quos  soli  Bruecke,  Gerlach, 
Koelliker,  Leydig  nominentur) pro  explorata  re  habeant, 
clausas,  ut  Boehm  contendit,  esse  capsulas. 

Post  Boehmium  unus  tantum  manifestus  progressus  in 
anatomia  glandularum  Peyeri  accessit,  quem  H.  Frey  Tu- 
ri censis  fecit,  vasorum  sanguiferorum  in  penetrali  capsu- 
larum inventor,  quae  a.  1851  Ernst  illius  sub  auspiciis 

descripsit.  Cujus  dissertionem  in  manus  mihi  non  venisse 
doleo,  quam  ob  causam  de  ea  nihil  novi  nisi  ea,  quae 
alii  autores,  Koelliker  imprimis,  memorant.  Koelliker 
respiciens  exemplaria,  quae  Frey  injecit,  vasorum  dispo- 
sitionem describit  ut  plurimum  radiatam,  ut  ex  circumfe- 
rentia capsulae  centrum  versus  decurrant  et  hic  in  laqueo- 
rum similitudinem  inflexa  ad  parietem  capsulae  rever- 
tantur. 

Si  omnia  collegeris,  cum  Koelliker  o (@etvebelel^re  ed. 
nov.  p.  429),  quae  nunc  cognita  habentur  de  structura  fol- 
liculorum glandularum  Peyeri,  ita  poteris  comprehendere. 
Singuli  folliculi  ex  capsula,  prorsus  clausa,  telae  conjun- 
ctivae naturam  exhibente  constant  et  contento  plerumque 
subcano,  molli,  quod  quidem  ex  aliquantulo  liquoris  et 
innumerabilibus  cellulis  rotundis,  diametros  0,004 — 0,008'" 
et  singulos  vel  complures  nucleos  habentibus  conformatur. 
Inter  haec  elementa,  quae  partitione  perpetua  multipli- 
cantur, numerosa  exstant  vasa  sanguifera  subtilissima, 
diametris  0,0015  — 0,004'",  cohaerentia  cum  copioso  reti- 
culo vasorum  folliculos  obtexente. 

Jam  quod  attinet  ad  functionem  glandularum  Peye- 
rianarum,  adhuc  inter  ejus  rei  exploratores  haud  plane 
constat,  licet  nuper  certa  quaedam  sententia  a plurimis 
viris  doctis  sit  accepta. 

Peyer  ipse  eas  glandulas  esse  organa  secretoria  exi- 
stimans, certo  negat  lymphae  parandae  inservire.  „E  fa- 
milia conglobatarum  (glandularum),  inquit  (1.  c.  p.  118), 
quae  lymphae  a partium  et  corporis  ambitu  in  cor  et  ve- 
nas deducendae  inserviunt,  facile  eximi  posse  videntur. 
Neque  etiam  verisimile  est,  eas  chylum  excipere  vel  trans- 
mittere: etenim  vasa  lactea  e plexibus  istis  (sc.  glandulo- 
sis) nulla  oriri  conspiciimtur , atque  major  glandularum 
harum  caterva  in  jejuno  et  ilei  principio,  ubi  chyli  pro- 
ventus uberior  est,  quam  hujus  medio  et  fine  requirere- 

tur.“  Et  porro:  „Nostra  fert  sententia,  eos  liquorem  per- 
ficiendo chylo  inservientem  intra  cavitatem  intestinorum 
exstillare.  Hoc  primo  confirmare  videntur  glandulosae 
plexuum  papillae,  quae  praeterquam  quod  foraminulis  sive 
poris  excernendo  idoneis  perviae  sint,  etiam  protuberare 
conspiciuntur,  qua  sua  facie  intuentibus  fidem  quasi  fa- 
ciunt aliquid  ex  sese  potius  in  cavum  intestinorum  emul- 
geri, quam  ut  ipsae  quippiam  ex  intestinis  de  chylo  au- 
ferant. Per  experimenta  quoque  nobis  innotuit  glandu- 
larum apices  linteo  molli  blande  abstersos  et  desiccatos 
mox  denuo  guttulis  roscidis  permadescere,  si  digito  ex- 
trinsecus supposito  tantillum  premantur.  Praeterea  ob- 
servare est  animalia  crasso  et  duro  pabulo  victitantia,  ceu 
ad  cujus  subactionem  digestionemque  copioso  et  forti 
liquore  opus  est,  plexibus  intestinorum  pluribus  et  nume- 
rosissima glandularum  caterva  stipatis  instructa  esse,  haud 
levi  argumento  aliquid  inde  suppeditari,  quod  solidorum 
ciborum  massae  penitius  dissolvendae  adjumentum  au- 
ferat.“ 

Haec  veteris  anatomi  sententia  nimirum  temporis  de- 
cursu dissoluta  est.  Quicunque  orificia  in  folliculis  non 
exstare  perspectum  habebat,  non  poterat  quin  illam  dene- 
garet, nisi  si  secretionem  diffusione  per  clausos  folliculo- 
rum parietes  fieri  velit  statuere,  quae  tamen,  quod  ego 
sciam  inter  conjecturas  de  virtutibus  glandularum  Peyeri 
nunquam  habuit  locum.  Hodie  alia  conjectura  latius  ir- 
repsit, scilicet  glandulas  Peyerianas  habendas  esse  glan- 
dulas lymphaticas  in  mucosam  intestinalem  inculcatas. 
Jam  Koelliker  indicia  dedit  de  congruentia  in  structura 
folliculorum  glandularum  Peyeri  cum  vesiculis  lienis,  cum 
alveolis  substantiae  corticalis  glandularum  lymphaticarum 
apparente,  serius  alia  analoga  addidit  folliculos  tonsilla- 
rum, radicis  linguae,  pharyngis.  Deinde  Z i egi  er  in  disser- 
tatione supra  laudata  notavit,  speciem  quandam  exstare 

allicientem  ad  hanc  opinionem,  glandulas  Peyerianas  esse 
quasdam  glandulas  lymphaticas  in  parietem  intestini  in- 
culcatas. Quam  opinionem  Bruecke  demum  (2)enffd)nfteu 
ber  SSiener  5t!abemie  1851  vol.  II.  pag.  21)  in  longius  tem- 
pus stabilivit.  Hic  egregius  physiologus,  cui  subtilior  tra- 
ctus intestinalis  anatomia  tam  multa  debet,  vasa  chylifera 
e glandulis  Peyerianis  proficiscentia  invenit  injici  posse 
oleo  terebinthinae  radice  alcannae  tincto  sub  modico 
pressu  in  intestinum  impellendo.  Oleum  primo  per  scis- 
suram artificialem  in  pariete  folliculi  intestinum  versus  si- 
tam, in  folliculum  intravit.  Tum  ultro  se  offerre  videba- 
tur conjectura,  per  alteram  scissuram  oleum  ex  capsulis 
rursum  exire  ac  tum  demum  viam  in  principia  vasorum 
chyliferorum  adhuc  incognita  sibi  adaperire.  Sed  eam 
conjecturam  Bruecke  existimavit  magna  cum  veri  specie 
reprobari  eo  modo,  quo  oleum  ex  glandulis  longius  pro- 
grediebatur. „Primo  in  dispersis  glandulis  animadvertitur 
macula  rubella,  sed  saepe  tam  tenuis,  ut  vix  percipiatur; 
protinus  inter  has  glandulas  et  vicinas  lineae  rubentes  ap- 
parent, quorum  e reticulo  oritur  truncus  vasis,  rubrum 
contentum  in  truncum  lymphaticum  mesenterii  effundens, 
nusquam  praeterea  colore  penetrante,  dummodo  a super- 
ficie intestini  siccitas  defendatur.  Sin  contra  ruptura  exi- 
stit,  protinus  alia  plane  res  apparet:  tum  macula  rubra 
latior,  vera  suffusio  nascitur. Aequabilitas,  qua  oleum 
progrediatur,  Brueckio  indicium  videbatur  viarum  natura 
praeformatarum.  Sed  quaenam  sunt  eae  viae?  Bruecke 
animadvertit,  parietem  folliculi  saepe  in  longum  processum 
extractum  esse,  fibrarum  telae  conjunctivae  fasciculo  con- 
stitutum ; atque  existimat  oleum  per  fibrarum  interstitia 
promanare,  eaque  interstitia  esse  vasorum  chyliferorum 
naturalia  principia.  Sic  jam  tum  Bruecke  glandulas  Peye- 
rianas esse  glandulas  lymphaticas  in  parietem  intestini  in- 
culcatas contendit.  Seriore  observatione  ex  a.  1855  (3Bte= 

ner  0i^ung^bend)te,  inatf;emattfd)  = uatiinntffenfd)aft(td)e  (Sfaffe, 
vol.  XV.  p.  2()7)  illa  doctrina  dilatata  est.  Bruecke  in  ca- 
vitate folliculoruni  Peyerianoruni  murium  decumanorum 
adhuc  caecorum  vidit  adipis  granula  congesta,  singulis 
locis  per  taenias  granulorum  inaequaliter  definitas  cum 
adipe  vicinis  villis  contento  cohaerentia.  Secundum  hoc 
judicandum  videbatur,  capsulas  certe  mediate  participes 
esse  resorptionis  et  pro  glandulis  chyliferis  habendas, 
quae  pro  vasis  inferentibus  invios  tantum  chyli  ductus 
connexum  cum  villis  sistentes  haberent,  et  pro  vasis  elfe- 
rentibus  illos  funiculos  telae  conjunctivae. 

Brueckio  Koelliker  satis  acriter  adversatus  est  in 
anatomia  microscopica  (II.,  1 90)  nec  tamen  sententiam  vere 
diversam  ipse  statuit.  Etenim  p.  193  legimus:  „De  mea 
quidem  sententia  folliculi  intestini  sunt  organa  glandulosa, 
clausa,  proprio  contento  et  reticulis  vasorum  repleta,  quae 
quidem  e suorum  vasorum  sanguiferorum  plasmate,  fortasse 
etiam  e materiis  intestino  resorptis  naturae  non  adij)Osae, 
continua  sub  cellularum  formatione  parant  materias,  quae 
fortasse  jam  in  ipsorum  cavitate  sanguiferis  vasis  recipian- 
tur, maximam  autem  partem  extrorsum  dentur  et  lympha- 
ticis vasis  resorbeantur.  Principalis  eorum  actio  cum  re- 
sorptione intestinali  congruit,  sive  quod  et  ipsi  ex  inte- 
stino resorbent,  sive  quod  in  majore  actione  intestini  eo 
tempore  partem  habent:  et  haud  scio  an  materiis  albnmi- 
nosis,  quas  proferunt,  relatio  quaedam  ad  cellularum  in 
chylo  formationem  possit  tribui.^  — Qua  in  definitione 
functionis  glandularum  Peyeri  si  jam  manifesta  conspicitur 
appropinquatio  ad  Brueckii  sententiam,  multo  proprius 
ad  hanc  Koelliker  accedit  in  nova  editione  histolomae 
suae  p.  431.  Ubi  concedit,  esse  ita  posse,  ut  sint  glan- 
dulae Peyeri  „ species  quaedam  glandularum  lymphati- 
carumetenim  ut  Bruecke  antehac  in  muribus,  ipse  in 
canibus  et  felibus  chylum  invenit  in  cavitate  folliculorum. 

observavitqiie  vasa  chylifera  a glandulis  Peyerianis  profi- 
ciscentia plus  elementorum  cellulosorum  vehere  quam 
aliis  intestini  locis,  ita  ut  tum  adeps  resorptione  etiam  in 
glandulas  Peyerianas  transire,  tum  vasa  chylifera  ex  fol- 
liculis cellulas  recipere  videantur. 


Meae  observationes  jam  proferendae  Brueckii  senten- 
tiam valde  sustentant;  namque  potui  in  cavitate  folliculo- 
rum structuram  adhuc  incognitam  exhibere,  maxima  si- 
militudine accedentem  ad  alveolos  glandularum  lymphati- 
carum. Quae  sit  glandularum  Peyeri  in  resorptione  in- 
testinali actio,  in  praesenti  dissertatione  intactum  relin- 
quam, speciali  disquisitione  eam  materiam  exploraturus. 


Materia  et  methodus  inquisitionis. 


Materiam  inquisitionis  glandulae  Pejerianae  canis 
et  cuniculi  mihi  praebuerunt.  Ex  cuniculo  praecipue,  non 
tamen  unice,  sacculum  illum  glandulosum  in  extremo  ilei 
a Boehmio  descriptum  et  processum  vermiformem  in  usum 
vocavi.  Utrisque  locis  in  pariete  intestini  complura  strata 
clausorum  folliculorum  alteri  alterum  impositum  jacent, 
quorum  eadem  est  structura  anatomica  ac  folliculorum 
Peyeri  qui  proprie  nominantur. 

Ad  methodum  inquisitionis  quod  attinet,  paene  non 
nisi  injectas  glandulas  et  eas  induratas  in  dissectionibus 
horizontalibus  (parallelis  superficiei  intestini)  atque  verti- 
calibus (sub  angulo  recto  in  illam  superficiem  factis)  ex- 
ploravi. Artificiales  injectiones  factae  sunt  ope  solutionis 
glutinis,  ferro  cyanato  (©ifenc^anitrc^auth)  in  ipsa  recenter 
praecipitato  coloratae*"*).  Speciosiorem  paene  impletionem 
vasorum  glandularum  Peyeri  eo  adeptus  sum,  ut  vivorum 
animalium  cavo  abdominali  adaperto  venam  portam  sub- 
ligarem. (Juodsi  animalia  hac  sub  conditione  aliquam- 
diu jacent,  antequam  necentur,  atque  superficies  intestini 
simul  a siccitate  defenditur,  speciosissima  fit  naturalis  in- 


Eam  massam  amiis  abhinc  octo  pcimiim  vidi  ad  injectiones 
adhiberi  ab  ill.  v.  Wittich  Regiomoiitano.  In  solutione  ghiliius  Kidinm 
terro-c3^anatnm  ferro  sesquichlorato  non  in  granulis  praecipitatur,  sed 
pigmentum  aequabili  solutione  suspensum  manet. 

jectio  vasorum  capillarium  intestini;  raro  tantum  extrava- 
sata  proveniunt.  Ex  intestino  una  vel  altera  via  injecto 
portiones  explorandas  exsecabam  et  partim  in  acidi  cliro- 
mici  solutione,  partim  in  acido  pyrolignoso,  partim  in  hy- 
drargyri  bichlorati  corrosivi  solutione  indurabam.  Acidi 
cliromici  in  singulis  unciis  aquae  solvebantur  gr.  y, — 3, 
acidum  pyrolignosum  pari  vel  tripla  quantitate  aquae  di- 
luebatur, hydrargyri  bichlorati  grana  tria  singulas  aquae 
uncias  inibant.  Aptissima  ad  sequentem  tractationem  sunt 
frusta  intestini  acido  chromico  indurata.  In  glandulis  in- 
duratis cultro  tonsorio  subtiles  sectiones  verticales  vel  ho- 
rizontales faciebam  et  iu  lamina  vitrea  elementa  cellulosa, 
quae  libera  in  folliculis  innumerabili  multitudine  versan- 
tur, elutriendo  aqua  semovebam;  tum  demum  intima  stru- 
ctura folliculorum  plane  apparet.  Ad  eliminandas  illas 
cellulas  ita  agi  potest,  ut  lamella  vitrea  in  objecto  posita 
acu  ab  uno  margine  saepissime  allevetur  et  rursus  demit- 
tatur. Fluctuatione  liquoris  sic  excitata  magna  cellularum 
pars  eluitur  Vel  etiam,  id  quod  His  suadet,  subtile  pe- 
nicillum adhiberi  potest,  quo  segmenta  glandularum  i erum 
atque  iterum  aqua  infusa  abstergeantur.  Facillime  hoc  fit  in 
praeparatis  acido  chromico  induratis,  difficilius  hydrargyro 
bichlorato,  difficillime  acido  pyrolignoso  antea  adhibito. 

Quae  nova  inveni,  penitiorem  structuram  singulorum 
folliculorum  spectant.  Quam  - ob  causam  descriptionem 
rationum  earum,  quae  inermibus  oculis  vel  certe  simpli- 
cis lentis  ope  perspici  possunt,  omittens  continuo  micro- 
scopicas  singulorum  folliculorum  rationes  adibo. 


Vasa  folliculorum. 


Capsula  folliculorum,  ut  hodie  communi  omnium  con- 
sensu verissime  statuitur,  undique  clausa,  tela  conjunctiva 
densissima  composita  est,  quae  ad  externam  ejus  circum- 
ferentiam in  fibras  magis  vel  minus  parallelas  densissime 
confertas  discindi  potest.  Ab  his  numerosi  fibrarum  fa- 
sciculi tendunt  ad  telam  conjunctivam  folliculis  interposi- 
tam adventitiamque  vasorum  in  hac  decurrentium,  quorum 
ramuli  cavitatem  folliculorum  intrant.  Vasorum  intus  in 
folliculis  dispositio  in  segmentis  verticalibus  alia  apparet 
ac  Koelliker  in  horizontalibus  segmentis  describit.  In  his 
enim  ille  vir  doctissimus  ait  vasa  videri  ex  peripheria  fol- 
liculi radiorum  more  centrum  versus  decurrentia  atque 
inde  reflexa  (cf.  Koelliker,  3fnatomte  II.,  184, 

Fig.  239).  Sectiones  longitudinales  nihil  radiatae  illius  dis- 
positionis ostendunt*,  potius  apparet  reticulum  capillarium 
admodum  elegans,  e maculis  magis  vel  minus  angustis 
contextum,  per  totum  folliculum  porrectum.  Fig.  I.  tabu- 
lae folliculum  ex  processu  vermiformi  cuniculi  quadragies 
amplificatis  dimensionibus  exhibet,  quo  rete  capillarium 
eum  pertexens  demonstretur,  quod  subligatione  venae  por- 
tae in  vivo  animali  perfectissime  injectum  erat  sanguine. 
Haud  raro  secundum  marginem  transsecti  folliculi  conspi- 
citur vas  more  vasis  marginalis  villorum  intestinalium  de- 
currens, et  capillaria  quae  ex  profunditate  folliculi  assur- 
gunt, in  hoc  exeuntia. 

Quae  sit  amplitudo  vasorum  sub  pressu  in  vita  inter 
naturales  conditiones  obtinente  nimirum  definiri  non  po- 
test. Quodsi  contenta  recentium  folliculorum,  id  quod 
Koelliker  fecit,  microscopio  supponuntur,  pars  sanguinis 
evacuatur  et  diametri  vasorum  minuuntur.  Sin  autem  in 
vasa  injecta  inquiritur,  diametri  ex  vehementia  pressus  ad 
injectionem  adhibiti  dependent.  Quam  ob  causam  non 
est  absoluta  utilitas  mensurarum,  quae  traduntur  diame-. 
trorum  in  vasis  observatarum.  Ego  reperiebam  diametros 
capillarium  internorum  in  praeparatis  non  injectis  et  glu- 
tine injectis  habentes  0,007 — 0,010  inm.,  in  praeparatis,  quo- 
rum vasa  subligatione  venae  portae  sanguine  impleta  erant, 
horum  lumen  patebat  0,010 — 0,017  mm. 


Proprium  rete  trabeculatum  in  cavitate 
folliculorum. 


Inter  capillaria  vasa  sanguilera,  quae  modo  adum- 
bravimus, per  cavitatem  folliculorum  glandularum  Peye- 
rianarum  discurrentia,  tela  quaedam  sui  generis  porrigitur, 
quae  adhuc  observatorum  aciem  fefellit*”').  Ea  observari 
potest  in  iis  tantummodo  segmentis,  quae  aqua  elutrita 
et  subtili  penicillo  abstersa  pura  sunt  ab  illis  elementis, 
quae  intus  in  folliculis  libera  versantur.  Ea  autem  tela 
est  rete  trabeculatum,  quo  lacunae  inter  vasa  sanguifera 
positae  explentur  ac  tota  cavitas  folliculi  pertexitur.  Ele- 
menta ejusdem  sub  forma  fibrarum  apparent,  quae  diver- 
sissimas in  regiones  decussatae  et  diversissimis  modis 
anastomosi  inter  se  conjunctae  ad  peripheriam  folliculi 
paulatim  in  stroma  telae  conjunctivae  parietis  ipsius  trans- 
eunt. Illis  fibris  systema  loculorum  alveolarium  consti- 
tuitur, qui  medium  folliculum  versus  sunt  ampliores,  figura 
rotunda  vel  polygonica,  capsulam  versus  angustiores,  in 


♦)  Solum  modo  apud  Doudersium  (i^cbrbud)  bcr 
185().  321)  et  Billrothium  (^^citrdi^c  jiir  patf;oloifi[d}ou  .piftoloifio,  iBcr* 

Itn  1858.  p.  130)  locum  quendam  invenio,  qui  indicis  est,  hos  viros 
doctissimos  conditiones  glandularum  Peyeri  jam  uberius  exponendas 
aliquatenus  cognovisse.  Sed  quum  nihil  illis  iii  locis  sit  delinite  ex- 
pressum, non  est  causa,  qua  ego  a mearum  observationum  publica- 
tione arcear. 

formam  oblongam  contracti,  denique  paene  rimis  similes. 
His  alveolis  libera  elementa  cellulosa  continentur,  illa 
quae  necessariam  sistere  partem  contenti  folliculorum  jam 
(ludum  innotuit.  Ubi  complures  trabeculae  in  imum  quasi 
nodum  concurrunt,  saepe  in  cellulam  transeunt,  qua  nu- 
cleus magnus,  ovatus  continetur,  quo  fit,  ut  pars  trabecu- 
larum speciem  processuum  offerat  ex  cellulis  stellatis  aut 
radiatis  excurrentium.  Praeterea  autem  etiam  trabeculae 
sunt,  quarum  in  decursu  locis  amplificatis  inculcati  depre- 
hendantur magni  ovati  nuclei.  Hic  offerri  videntur  cellu- 
lae binos  processus  emittentes.  Magnitudo  nucleorum  ova- 
torum inter  fines  satis  amplos  variat;  longitudinem  inveni 
diversam  a 0,010  ad  0,017  mm.,  transversam  diametrum 
a 0,007  ad  0,010  mm.  Praeter  hos  nucleos  ovatos,  tota 
specie  satis  singulares,  aliud  invenitur  corpusculorum  ge- 
nus trabeculis  inculcatum,  quae  sunt  rotunda,  minora  illis, 
habitu  corpusculis  lymphaticis  simili.  Frequentiora  haec 
quidem  sunt  in  decursu  singularum  trabecularum,  quam 
in  nodis.  Numerus  corpusculorum  (ovatorum  rotundo- 
rumque)  elementis  retis  trabeculati  inclusorum  in  diversis 
speciminibus  admodum  diversus  est.  Conferatur  cum  hac 
descriptione  fig.  II.,  qua  naturalis  exemplaris  dimensiones 
trecentuplo  amplificatae  exprimuntur. 


Conjunctio  retis  trabeculati  cum  vasis 
sanguiferis. 


Rete  trabeculatum,  quod  modo  descripsimus,  singula- 
rem attentionem  excitat  ea  ratione,  quae  inter  ipsum  et 
vasa  sanguifera  intercedit.  Jam  minus  curiosus  intuitus 
docet,  multas  trabeculas  ad  parietes  capillarium  vasorum 
sanguiferorum  sub  angulis  rectis  vel  plus  minus  ve  acutis 
adhaerescere.  Sunt  etiam,  quae  brevi  antequam  parietem 
vasis  attingant,  in  figuram  triangulam  aut  coniformem  di- 
latantur, ut  lata  basi  insidant.  Spatium  triangulum,  quod 
divergentibus  lineis  marginalibus  trabecularum  concluditur, 
in  primo  adspectu  cum  lumine  vasorum  capillarium  libe- 
rum commeatum  habere  videtur.  Quae  res  num  re  vera 
ita  sit,  quaestio  est  manifesto  dignissima  in  quam  inqui- 
ratur, ac  multa  experimenta  ejus  certo  decidendae  gratia 
ipse  institui.  Quodsi  verus  erat  commeatus,  bona  cum 
specie  veri  poterat  statui,  universum  rete  trabeculatum, 
quod  magna  ex  parte,  id  quod  demonstrari  potest,  cellu- 
lis per  processus  anastomosin  inter  se  habentibus  confi- 
citur, constituere  systema  subtilissimorum  canalium,  qui 
sint  habendi  pro  subtilissimis  vasis  serosis,  quae  cum  san- 
guiferis directam  communionem  habeant.  Hujus  quaestio- 
nis examinatione  jam  dudum  occupatus  animi  intentionem 
ad  eam  decidendam  duplicabam,  quum  Eckard  in  disser- 
tatione infra  accuratius  consideranda  simillimam  rationem 

'ci  sese  in  alveolis  glandularum  lymphaticarum  detectam 
describeret.  In  his  alveolis  Eckard  tradit  inveniri  simile 
rete  trabeculatum,  quod  esse  natura  sua  systema  canalium 
serosorum  et  cum  vasis  sanguiferis  aperto  commeatu  con- 
junctorum recta  demonstrasse  sibi  videtur. 

Sola  observatione  microscopica  certum  judicium,  in 
quo  acquiescerem,  non  ministrabatur.  Etenim  si  vas  ca- 
pillare, cui  trabeculae  dilatationibus  triangulis  aut  coni- 
formibus  insidunt,  sub  microscopio  subtiliter  consideratur, 
sane  tubo  microscopii  ad  objectum  ad  certam  quandam 
distantiam  admoto,  manifestus  videtur  apertus  commea- 
tus ex  lumine  vasis  in  spatium  internum  trianguli  insi- 
dentis; scilicet  conspicitur  defectus  parietis  in  basi  trian- 
guli (confer,  figur.  III.) . Verum  si  altitudo  tubi  mutatur, 
quaedam  reperitur  distantia,  quae  ostendit  parietem  vasis 
ab  altero  termino  basis  trianguli  ad  alterum  specie  ob- 
scurae lineae  trianguli  basin  constituentis  continuatum; 
ea  linea  tum  videtur  esse  optica  adumbratio  dissepimenti, 
quo  lumen  capillare  a spatio  interno  trianguli  insidentis 
disjungatur.  At  nimirum  vera  disjunctio  ideo  non  pro- 
bata est.  Potius  species  microscopica  tum  quoque  potest 
explicari,  si  placeat,  conum  aperto  ostio  superiori  aut  ad- 
verso vel  inferiori  aut  averso  vasis  parieti  insidere,  sed 
lamella  vitrea  obtectoria  ex  eo  situ  naturali  expulsum  in 
latus  proclinari.  Sic  necessario  certa  quaedam  microscopii 
positio  apertum  commeatum  ostendet,  alia  interceptum  eo, 
quod  lateralis  paries  vasis,  vel  supra  conum  insidentem 
vel  infra,  specie  obscurae  lineae  transcurrens,  triangulum 
ab  latere  vasi  adverso  terminare  videtur. 

Haec  incerta  ratio  interpretandi  microscopicas  species 
a certo  judicio  me  retinuit,  donec  in  eam  rem  in  exempla- 
ribus non  injectis,  id  quod  primo  tempore  faciebam,  in- 
quirere tentabam.  Quo  certo  explorarem,  cavaene  essent 
trabeculae  illae  decussatae  et  commeatu  cum  vasis  capil- 

laribus  conjunctae,  diversissimorum  generum  injectiones 
adhibui.  Nullo  pacto,  nec  si  essent  cavae,  trabeculas 
subligatione  venae  portae  impleri  posse  manifestum  erat; 
namque  diametrum  habent  multo  minorem  quam  corpus- 
cula sanguinis.  Injecta  coerulea  glutinis  solutio  plerum- 
que demonstravit,  conos  trabecularum  commeatum  cum 
vasis  sahguiferis  non  habere;  quum  enim  haec  speciosis- 
sime implerentur,  illi  liquorem  non  recipiebant  et  pellu- 
cida eorum  spatia  interna  a coeruleo  vasorum  lumine  clare 
distincta  apparebant.  Inter  permulta  segmenta,  quae  per- 
scrutabar, duo  tamen  inveni,  ubi  manifestum  erat,  ramu- 
lum vasis  coeruleo  liquore  tinctum  in  subtiles  canaliculos 
trabeculis  crassitudine  aequales  recta  dissolvi.  Ea  speci- 
mina adhuc  conservata  habeo,  sed  dolendum,  quod  in  gly- 
cerine,  qua  sunt  conservata,  pigmentum  coeruleum  paene 
omne  solutum  est,  ut  injectio  nunc  difficulter  distinguatur. 
Accuratae  illorum  delineationes  trecentuplici  amplifica- 
tione exhibentur  fig.  IV.  et  V.  Sed  haec  duo  sunt  sola 
exempla,  ubi  commeatus  inter  vasa  sanguifera  et  trabe-  ) 
culas  nulli  dubitationi  esset  obnoxia.  Non  minus  certum 
in  plerisque  casibus  fuit  luminum  commeatum  demonstrari 
non  posse^  quem  in  explorandi  methodorum  a me  in  usum 
vocatarum  diversitate  me  fugere  potuisse  vix  credibile  vi- 
detur. Ex  earum  methodorum  numero  duas  tantum  etiam 
memorare  liceat.  Semel,  ill.  aWittich  autorem  sequens, 
periculum  feci  injiciendi  reti  trabeculato  solutionem  indici 
disoxydati.  Sed  is  liquor  per  universa  folliculorum  con- 
tenta difusus  est,  ut  oxydato  pigmento  trabecularum  co- 
lor ejus,  in  quam  inquirebatur,  rei  nullum  daret  indicium. 
Deinde  pluribus  in  animalibus  haec  experimenta  feci.  Pul- 
verem rubri  pigmenti  de  cocco  cacd  in  lacte  subtilissime 
contrivi,  ut  in  minutissima  grana  diametro  minore  quam 
elementorum  retis  trabeculati  digereretur.  Tum  rubefa- 
ctum lac  in  venam  jugularem  vivorum  cuniculorum  injeci. 

2» 

Tribus  in  cuniculis  numerosa  granula  coccinei  venae  me- 
senteriales  mihi  reddiderunt,  quae  quin  vasa  capillaria 
intestini  permearint,  non  est  dubium.  Sed  hoc  facere  non 
potui,  ut  satis  manifesto  in  retis  trabeculati  folliculorum 
Peyerianorum  elementis  pigmenti  granula  reperirem,  licet 
in  capillaribus  intrafollicularibus  satis  copiosa  obvenirent. 
Quae  vasa  si  normali  commeatu  aperto  cum  trabeculis 
juncta  essent,  haud  dubie  saepius  granula  pigmenti  in  has 
aberrassent.  Ea  experimenta  si  quis  velit  repetere,  is 
sciat,  glandulas  non  esse  indurandas  acido  chromico,  ut- 
pote  quo  decoloretur  rubrum  cocci  pigmentum,  sed  hy- 
drargyro  bichlorato. 

Ex  his  experimentis  certo  sequi  mihi  videtur,  ut  plu- 
rimum trabeculas  retis  trabeculati  exstrinsecus  tantum  va- 
sis sanguiferis  adhaerere,  nulla  interiore  communione,  ve- 
rumtamen  raris  in  casibus  directum  exstare  transitum  lu- 
minis vasorum  sanguiferorum  in  trabeculas,  quas  tum  qui- 
dem cavas  esse  res  ipsa  docet.  Triangularum  vel  coni- 
carum extremitatum  trabecularum  ad  capillaria  vasa  ap- 
positio graviter  admonet  similis  rationis  in  caudis  batra- 
chiorum  non  adultorum  obvenientis,  ubi  stellatae  cellulae 
telae  conjunctivae  processus  capillaribus  applicant,  serius 
apertam  communionem  cum  his  vasis  habiturae  et  in  nova 
capillaria  ipsae  paulatim  transiturae.  Yeri  simile  est,  in 
glandulis  Peyeri  similem  formationem  fieri  vasorum  ex  tra- 
beculis, quae  descripta  ratione  commercium  alunt  cum  va- 
sis capillaribus  folliculorum. 


Comparatio  structurae  folliculorum  glandularum 
Peyerianarum  cum  alveolis  in  substantia  corticali 
glandularum  lymphaticarum  sitis. 


Ab  illa  materia  discedere  non  possum,  quin  paulo 
copiosius  mentionem  fecerim  de  duobus  dissertationibus 
quae  inter  decursum  mearum  disquisitionum  in  manus 
meas  satis  mature  venerunt,  ut  rationem  earum  etiamtum 
habere  potuerim.  Ambae  de  interiore  structura  agunt 
glandularum  lymphaticarum,  cum  quibus  glandulas  Peye- 
rianas  jam  saepe  collatas  esse  novimus. 

Billroth  (Beitrage  zur  pathologischen  Histologie,  Ber- 
lin  1858,  p.  142  sqq.)  egregiis  disquisitionibus  pathologico- 
anatomicis  insecutus  est  eas  mutationes,  quas  in  alveolis 
substantiae  corticalis  glandularum  lymphaticarum  inflam- 
matione acuta  et  subacuta  effectas  reperiebat.  .Jam  dudum 
rete  trabeculatum  telae  conjunctivae  hos  alveolos  perte- 
xens cognitum  est.  Billroth  igitur  inflammatis  glandulis 

I lymphaticis  in  subtilioribus  fibris  retis  trabeculati  solitarios 
i locos  vidit  incrassatos  et  nodose  tumefactos,  praecipue 
j in  ipsis  nodis  et  proxime.  Eae  tumiditates  primo  leves 

II  usque  gliscunt,  ac  mox  corpus  quoddam  distinguitur,  ma- 
j gis  vel  minus  conspicue  circumscriptum,  rotundum,  in  quo 

praeter  contenta  quaedam  lucida,  subtiliter  granulata,  non- 
nulla granula  subnigra  insunt.  Ea  corpuscula  subrotunda 
non  solum  ex  his  contentis,  sed  etiam  ex  diversitate  ma- 

gnitudinis  facillime  distinguuntur  a nucleis  illis  naturam 
suam  manifesto  exhibentibus,  qui  sunt  normales  in  nodis 
retis  trabeculati,  pellucidis  contentis  et  corpusculo  nucleari 
subtiliter  circumscripto  insignes.  Praeter  haec  corpuscula 
centralem  ortum,  ut  videtur,  in  subtilibus  fibris  habentia 
conspiciuntur  alia,  quae  aliquanto  plus  laterali  ortu  pro- 
veniunt. sic  potius  respondentia  fusiformibus  cellulis  lienis. 
JamBillroth  existimat  hic  cellulas  prolificatione  nascentes 
obversari.  Corpuscula  incrassatis  trabeculis  contenta  lo- 
culos suos,  quum  egrediuntur,  relinquunt;  nuclei  autem 
quum  sunt  expediti,  circum  sese  exiguam  copiam  sub- 
stantiae cellularis  confingunt,  quo  facto  corpusculorum 
lymphaticorum  formam  habemus.  Billr  oth  satis  propensus 
est  ad  hanc  sententiam,  descriptam  cellularum  originem 
omnibus  glandulis  ad  systema  vasorum  lymphaticorum 
pertinentibus  vindicandam  esse. 

Corpuscula  intra  trabeculas  sita,  quae  Billr  oth  de 
scribit,  manifesto  analoga  sunt  iis,  quae  ego  ut  rotundos 
nucleos  in  fibris  retis  trabeculati  glandularum  Peyeriana- 
rum  sitos  adumbravi  a majoribusque  ovatis  nucleis  di- 
stinxi. Quaeri  possit,  num  forte  haec  modo  a Billrothio 
statuto  corpusculis  chyli  confingendis  inserviant,  quod 
quidem  ita  esse  certis  documentis  adhuc  probare  nullo 
modo  potui;  sed  id  ita  esse  posse  tenendum  est.  Cujus 
rei  probabilitas  haud  scio  an  eo  augeatur,  quod  illorum 
corpusculorum  numerus,  ut  jam  supra  notavi,  diversis 
temporibus  admodum  diversus  reperitur,  ut  consentaneum 
videatur,  corpuscula  in  trabeculis  oriri  et  rursus  eas  re- 
linquere. Quod  quidem  futuro  tempore  accuratius  erit  dis- 
quirendum. 

Alterum  opusculum  animi  nostri  attentione  dignum 
est  dissertatio,  quam  sub  auspiciis  ill.  Virchow  scripsit 
O.  Eckard  „de  glandularum  lymphaticarum  structura,  Be- 
rolini  1 858. “ E c k a r d primum  diversam  a Koellikero 


dat  descriptionem  retis  trabeculati  in  alveolis  glandularum 
lymphaticarum,  in  quo  ille  cellulas  stellatas,  processibus 
inter  se  connexas  viderat  esse  elementa  constituentia.  Ejus 
generis  cellulas  Eckard  in  foetuum  tantum,  non  in  adul- 
torum glandulis  lymphaticis  reperit;  in  his  enim  rete  tra- 
beculatum  ait  confingi  trabeculis  ubique  aequalibus,  tumi- 
ditates nucleo  ornatos  nusquam  habentibus.  Ex  descri- 
ptionibus a me  supra  datis  apparet,  retis  trabeculati  folli- 
culorum Peyeri  in  animalibus  structuram , quantum  ad 
alveolos  glandularum  lymphaticarum  attinet,  non  cum 
Eckardi,  sed  Koellikeri  relationibus  convenire. 

Multo  gravior  illo  loco  est  alter,  quo  summa  disqui 
sitionum  Eckardi  continetur.  Eckard  persuasum  ha- 
bere sibi  videtur,  rete  trabeculatum  alveolorum  glandula- 
larum  lymphaticarum  hasce  partes  agere:  „Sy sterna,  in- 
quit, est  canalium,  cujus  lumen  cum  lumine  capillarium 
systematis  sanguiferi  directum  commercium  alit,  i.  e.  ple 
xus  vasorum  serosorum,  qui  humorem  nutritium  inter 
cellulas  lymphaticas  arctissime  constipatas,  quarum  mirus 
numerus  glandulam  implet,  deducit,  quo  fit  ut  inter  eas 
atque  sanguinem  tam  alacris  materiarum  vicissitudo  effi- 
ciatur, quam  summa  glandularum  actio  plastica  statui 
jubet.“ 

Quum  non  dubia  sit  congruentia  inter  alveolos  glan- 
dularum lymphaticarum  et  folliculos  Peyerianos,  quuni- 
que  latius  usque  et  altius  radices  agat  in  physiologia  haec 
persuasio,  glandulas  Peyerianas  vim  habere  glandularum 
lymphaticarum,  mirum  sane  foret,  si  deprehenderetur, 
trabeculas  retis  trabeculati  in  alveolis  glandularum  lym- 
phaticarum universas  sistere  canales  cavos,  aperto  com- 
meatu cum  vasis  sanguiferis  conjunctos,  quum  in  folliculis 
Peyeri,  ut  mihi  certo  asserendum  est,  longe  maximus  nu- 
merus trabecularum  in  normali  statu  extrinsecus  tantum 
ad  vasa  applicetur,  nullo  luminum  commeatu,  atque  raris- 


24 


sime  tantum  transitus  ramulorum  capillarium  in  illas  tra- 
beculas locum  habeat.  Illae  observationes  plane  inter  se 
contrariae  videntur,  cui  dissensioni  ex  posterioribus  de- 
mum disquisitionibus  rectum  judicium  provenire  potest. 
Secundum  meas  in  folliculis  Peyerianis  disquisitiones  sus- 
picor, E ck ardum  ex  suis  observationibus  festinantius 
ad  illas  conclusiones  processisse.  Eo  enim  adducor  sub- 
tiliore examine  observationum  Eckardi.  Tres  potissi- 
mum sunt  casus,  quibus  Eckard  opinionem  suam  supra 
plane  expositam  fulsit.  Fig.  I.  Eckardi  sane  ad  a dire 
ctum  vasis  capillaris  in  trabeculas  retis  trabeculatae  trans- 
itum exhibet,  similiter  plane,  ac  fig.  IV.  nostra.  Sin  vero 
Eckard  in  fig.  I.  sua  ad  b applicationem  trabeculae  ad  vas 
capillare  delineat,  ex  figura  connexus  luminum  nequaquam 
est  certo  demonstratus,  id  quod  meae  expositiones  de  si- 
mili in  folliculis  Peyeri  conditione  explanant  (conferatur 
fig.  III.  nostra).  Verus  igitur  commeatus  inter  elementa, 
de  quibus  agitur,  solummodo  fig.  I.  a demonstratur.  Re- 
liqui casus,  quibus  Eckardi  judicium  nititur,  pathologici 
sunt.  Sic  in  glandula  lymphatica  (hominis  chronica  tuber- 
culosi exstincti),  quae  diu  in  statu  staseos  fuerat,  paene 
unumquodque  segmentum  ostendit  diffissos  ramulos  ca- 
pillares in  trabeculas  retis  trabeculati  transeuntes.  Com- 
plura exempla  talis  dissolutionis  fig.  III.  exprimuntur. 
Alter  casus,  ubi  manifesto  permeabile  esset  universum 
rete  trabeculatum,  illi  oblatus  est  in  glandula  mesenteriali 
hominis,  qui  chronico  catarrho  intestini  crassi  laboraverat. 
In  trabeculis  apparuit  contentum  granulosum,  simile  sub- 
tilibus granulis  adipis  in  chylo,  quod  trabeculis  de  indu- 
stria ruptis  evacuari  poterat.  Jam  ex  illis  observationibus 
pathologicis  possitne  conclusio  retrorsum  fieri  in  condi- 
tionem physiologicam , 'itaque  sit  statuenda  gravis  diver- 
sitas texturae  inter  alveolos  glandularum  lymphaticarum 
et  folliculos  Peyerianos,  disquirere  mitto.  Mihi  quidem 

verisimillimiim  videtur,  in  utrisque  glandulis  trabeculas 
eadem  conditione  ac  natura  uti,  in  statu  normali  lumina 
in  vasa  sanguifera  pervia  fere  non  habere,  sed  facile  eum 
commeatum  adipisci,  quo  vasorum  novationi  inserviant. 
Inde  solitaria  exempla,  quae  in  folliculis  Peyeri  capillarium 
in  trabeculas  transitum  mihi  ostenderunt,  indidem,  ut  vi- 
detur, frequens  vel  etiam  universalis  occursus  ejus  conne- 
xus in  morbosis  glandulis  lymphaticis.  Ad  examinandam 
hanc  sententiam,  quam  haudquaquam  ut  veram,  sed  tan- 
tum ut  verisimilem  profero  numerosiores  inquisitiones 
quum  in  normales  glandulas  lymphaticas,  tum  in  morbo- 
sos folliculos  Peyerianos  instituendae  fuerint. 


In  introitu  opusculi  mei  memoravi,  id  potissimum 
propositum  fuisse  disquisitionibus  meis,  ut  de  connexu  in- 
ter vasa  chylifera  et  folliculos  certior  fierem,  a quo  scopo 
animi  mei  attentio  declinata  est , quum  proprias  illas 
rationes  structurae  internae  folliculorum,  quae  quidem 
diu  occupatum  me  tenuerunt,  cognovissem.  Itaque  re- 
spectu vasorum  chyliferorurn  in  praesens  nihil  novi 
notis  addere  possum.  In  funiculis  telae  cellulosae  a 
Brueckio  descriptis,  ad  parietem  folliculorum  accedenti- 
bus, nihil  veri  canalis  chyliferi  invenire  potui.  Quomodo 
quum  imperfectae  essent  disquisitiones  meae,  quae  adhuc 
expertus  sum,  nondum  publicassem,  nisi  externis  condi- 
tionibus terminus  finiendi  hujus  operis  in  incertum  pro- 
longaretur. Eam  me  habiturum  spero  excusationem  im- 
perfecti quasi  abrupti  operis.  Ex  quo  si  alii  qui  physio- 
logi  incitamenta  ad  rem  notitia  dignissimam  ultro  jirose- 
quendam  ceperint,  hoc  etiam  successu  satis  felicem  me 
fuisse  dixerim. 

APPENDIX. 


De  Koellikeri  objectionibus  contra  ea,  quae  a 
me  tradita  sunt  de  structura  tunicae  mucosae 
intestinalis. 


Sententiae  meae,  quarum  in  initio  opusculi  mentio 
illata  est,  de  structura  epithelii  intestinalis  et  de  adipis 
absorptione  nuper  a Koellikero  in  dubium  vocatae  sunt 
(v.  ejus  ©etrebde^re,  ed.  III.,  p.  424  sq.).  Quum  tam  gra- 
vis sit  Koellikeri  in  studiis  microscopicis  autoritas,  tanti 
viri  contradictio  ad  repetendas  explorationes  de  senten- 
tiis ab  illo  oppugnatis  me  poscere  debuit.  Sed  novis  in- 
quisitionibus veteres  experientias  comprobatas  vidi,  quam 
ob  rem  aliter  facere  non  possum  quam  ut  pristinas  sen- 
tentias contra  Koellikerum  defendam.  Quo  facilius  ce- 
dat haec  discussio,  ex  re  futurum  videtur,  si  res  a me 
antehac  constitutas  et  conclusiones  inde  deductas  hic  ite- 
rum proposuero.  Res  constitui  hasce  : 

1)  Cellulas  epitheliales  tractus  intestinalis  in  rana  et 
in  mammalibus  ex  postica  extremitate  in  tenues  proces- 
sus transire. 

2)  In  his  processibus  non  raro  tumiditates  nucleo  or- 
natos cerni,  quae  et  ipsae  rursum  processum  emittant. 

3)  In  animalibus  adipe  pastis  adipem  ex  cellulis  epi- 
thelialibus in  processus  et  tumiditates  horum  nucleum  con- 
tinentes (cellulas)  transire. 

Hinc  collegi,  processus  esse  cavos,  adipi  igitur  ex 
cellulis  epithelialibus  progredienti  in  parenchyma  mucosae 
in  postica  parte  illarum  non  esse  penetrandam  clausam 
cellulae  membranam,  sed  apertas  praeformatas  vias  patere. 

4)  In  parenchymate  tunicae  mucosae  ranae  et  villo- 
rum mammalium  magnam  copiam  exstare  cellularum  arcte 
confertarum,  processibus  inter  se  cohaerentium,  easque 
porrectas  esse  usque  proxime  sub  epithelium. 

5)  Post  adipis  pastum  eas  cellulas  adipe  esse  im- 
pletas. 

Hinc  collegi  1)  cellulas  epitheliales  per  processus  suos, 
qui  non  raro  cum  cellulis  (tumiditatibus  nucleum  conti- 
nentibus) connexa  videantur,  commeatu  uti  cum  illo  reti- 
culo cellularum  anastomoses  inter  se  habentium,  2)  hoc 
reticulum  pro  principio  vasorum  chyliferorum  habendum 
esse. 

Non  omisi  ad  illa  memorare,  adhuc  me  non  potuisse 
directum  transitum  cellularum  parenchymatis  et  proces- 
suum earum  in  vera  vasa  chylifera  reperire. 

Jam  Koelliker  partim  res  a me  repertas,  partem 
conclusiones  inde  deductas  impugnat.  Cujus  objectiones 
singulas  collustrabo. 

1)  Negativa  ratio  haec  est,  quod  Koelliker  in  „ in- 
nocentibus “ solutionibus,  i.  e.  quibus  cellulae  epitheliales 
nec  contrahuntur  nec  tumefiunt,  processus  ipse  reperire 
non  potuit.  Equidem  persuasum  habeo,  unicam  causam 
fuisse  hanc,  quod  Koelliker  non  satis  temporis  in  quae- 
rendos processus  impenderit.  Recentis  intestini  cellulas 
epitheliales  in  mammalibus  non  posse  solitarias  reddi 
longo  abhinc  tempore  notum  est  histologis.  At  in  rana 
illae  cellulae  solitariae  reddi  possunt,  et  si  satis  assidue 
frustula  mucosae  intestini  ranae  in  humore  aqueo  vel  in 
albumine  ovorum  divellicando  explorantur,  aliquil)us  in 
cellulis  processus  semper  reperientur.  Priore  relatione 


28 


mea  non  memoravi,  me  lucidas  horas  quatuordecim  hi- 
bernoriim^dierum  in  eo  consumsisse,  ut  certior  fierem,  in 
illis  quoque  ,, innocentibus  “ liquoribus  processus  cerni 
posse;  qua  de  re  si  mentionem  fecissem,  forsitan  plus 
fidei  Koelliker  meis  verbis  habuisset.  Quod  ut  faceret 
ut  mihi  videtur,  eo  jam  suadebatur,  quod  in  fig.  II.  disser- 
tationis meae  exhibentur  cellulae  cum  processibus  secun- 
dum objecta  in  albumine  et  in  humore  aqueo  praeparata 
ab  integro  teste,  Dr.  R.  Volkmann,  delineatae.  Koel- 
liker nullo  pacto  opinari  potuit,  ibi  res  exhibitas  esse, 
quae  non  sint  visae,  atque  si  recte  id  arbitror,  nullus 
omnino  video,  qui  Koelliker  illam  objectionem  proferre 
potuit.  In  hoc  nimirum  Koellikero  assentior,  quod  in 
„innocentibus “ liquoribus  non  solum  ut  ille  dicit,  effici 
potest  ut  aliae,  quam  sunt  a me  delineatae,  cellulae  cer- 
nantur, sed  quod  etiam  longe  major  numerus  cellularum 
aliae,  i.  e.  processibus  carentes,  cernuntur.  Verum  id  inde 
pendet,  quod  processus  vel  lenissimo  tractu  avellantur, 
nisi  cellulae  epitheliales  indurantibus  liquoribus  sint  factae 
firmiores. 

2)  Koelliker  subministrat  arbitrium,  solummodo  li- 
quoribus, quibus  cellulae  epitheliales  aut  distendantur  aut 
contrahantur,  tractata  tunica  mucosa  intestinali,  processus 
cellularum  cerni,  hos  igitur  arte  factos  habendos  esse*). 
At  quo  pacto  cellula,  quae  distenditur,  i.  e.  cujus  liqui- 
dum contentum  augetur,  aliqua  parte  substrictior  evadere 
potuerit?  Pliysices  legibus  id  repugnare  videtur.  Etenim 
si  intus  in  cavo  cylindro  vel  cono,  quales  Koelliker 


In  praetereundo  adnotetiir,  aptissimum  liquorem  ad  exploran- 
das cellulas  epitheliales  ranae  mihi  visum  esse  solutionem  Kali  bichro- 
mici,  non  quae  frigida,  ut  antehac  scripsi,  fuerit  saturata,  sed  ita  pa- 
ratam, ut  centum  cubicis  centimetris  solutionis  vicena  grana  salis  in 
uncia  continentis  triginta  tria  aquae  centimetra  cubica  adderem. 

cellulas  epitheliales  effingit,  pressus  augetur,  necessario 
forma  ita  immutabitur,  ut  cylindrus  vel  conus  propius  ad 
globi  figuram  accedere  tentent.  Sed  quo  pacto,  si  alia 
pars  cellulae  globosa  fit,  alia  filiformem  figuram  induere 
possit,  non  plane  liquet.  Atque  Koelliker  ipse  p.  422 
fig.  226  D.  cellulas  epitheliales  aqua  turgidas,  forma  pror 
sum  globosa  delineat.  Si  igitur  demonstrari  potest,  quam- 
quam ita  res  se  habet,  cellulas  epitheliales  quibusdam  li- 
quoribus graviter  turgentes,  in  postica  parte  longos  pro- 
cessus habere,  temere  hos  arte  factos  quispiam  dixerit. 
Revera  in  cellulis  epithelialibus  ex  intestinis  mammalium, 
ut  canum,  sumtis  si  in  solutionibus  acidi  chromici  certae 
densitatis  indurantur,  observari  potest,  corpuscula  cellula- 
rum distendi  ad  propinquitatem  formae  globosae,  quum 
nihilo  minus  in  postica  parte  tenues  processus  diametro 
cellularum  longitudine  fere  aequales  exstent,  (cf.  fig.  VII.) 
Duplex  hic  est  acidi  chromici  effectus:  alter  ut  diffusione 
contentorum  cellulae  quantitas  augeatur  et  corpus  cellulae 
turgescat,  alter  ut  cellularum  membranae  fiant  tam  solidae 
ut  processus  non  avellantur. 

3)  Porro  Koelliker  monet,  processus  a me  descri- 
ptos non  esse  cylindricos  canales  cellulis  annexos;  verum 
volutando  cellulas  cognosci,  „plerasque“  cellulas  interna 
extremitate  deplanatas  esse,  ac  tum  tantum  videri  filifor- 
mes et  caudatas,  si  aciem  observatori  obvertant.  Filifor- 
mem figuram  et  jam  hac  de  causa  esse  non  posse,  quod 
una  cum  hac  in  profundioribus  stratis  stromatis  epithelialis 
I multa  spatia  vacua  esse  necesse  sit,  quae  observatione 
I non  cernantur.  Ego  in  prima  publicatione  in  „9ko(efc^ott’^ 

I Unterfuc^ungen“  data  formam  cellularum  descripsi  secundum 
I numerosissima  specimina,  quae  ante  oculos  habui,  quare 
non  modice  percussus  sum,  quum  apud  Koellikerum 
I legerem,  tam  graviter  processuum  naturam  me  fefellisse. 

I 

I Nuper  ejus  rei  gratia  priores  inquisitiones  rursum  exami- 

navi  neque  aliam  atque  antea  eam  reperi:  ubi  vere  sint 
cellulae  longis  processibus  instructae,  hos  prope  cylindri- 
cos esse,  neque  forte  extremitates  cellularum  compla- 
natas et  ab  acie  conspectas  id  esse,  quod  cylindricos 
processus  mentiatur.  Quidquod  illi  necessitati , quam 
Koelliker  ex  cylindrica  forma  colligit,  scilicet  ut  in  pro- 
fundioribus stratis  stromatis  epithelialis  interstitia  sint, 
recentioribus  inquisitionibus  satisfactum  esse  didici?  Quae 
interstitia  non  quidem  plane  vacua  sunt,  sed  cellulis  telae 
subepithelialis  repleta,  ex  interna  regione  inter  tenues 
processus  cellularum  epithelialium  sese  intrudentibus.  In 
ranarum  intestinis  Kali  bichroinato  induratis  effici  saepe 
potest,  ut  cellulae  epitheliales  strigatim  destringantur;  tum 
inter  posticas  extremitates  processuum  non  raro  intersti- 
tia cernuntur.  Haec  eo  oriuntur,  quod  cellulae  telae  sub- 
epithelialis iis  locis  insitae  inter  praeparationem  inde  ce- 
dunt. Faustae  dissectiones  villorum  intestinalium  canis 
porro  processus  ostendunt  ex  stromate  epitheliali  prove- 
nientes et  ad  profundiores  partes  villorum  tendentes,  in- 
terstitiis inter  ipsos  manentibus,  quae  partim  substantia 
homogenea  lucida,  partim  cellulis  telae  subepithelialis  sunt 
expleta.  Infausta  sectionis  directione  nimirum  species 
prorsum  alia  offerri  potest.  Saepe  sectio  non  fit  parallela 
processuum  directioni,  sed  prope  corpuscula  cellularum 
illos  attingit  et  ab  his  dirimit:  tum  species  offertur,  ac  si 
corpuscula  cellularum  a posteriore  parte  acriter  terminata 
essent  atque  lata  basi  in  villo  insiderent.  Sectione  feliciter 
directa  haec  fallax  species  vitatur.  (Conferatur  cum  hac 
descriptione  fig.  VI.) 


Secundum  omnia  quae  exposui,  ratas  esse  Koelli- 
keri  adversum  priorem  sententiam  meam  objectiones 
concedere  non  possum.  In  illa  tanto  potius  persevero, 
quod  diversis  ex  partibus  affirmativae  observationes  ad 

me  pervenerunt.  111.  Virchow  ipse  dixit  mihi,  se  in  villis 
intestinalibus  hominis  in  statu  resorptionis  versantibus 
adipem  in  elementis  cellulosis  parenchymatis  villosi  vidisse. 
Lambi  porro  (^rager  S3tertelia^re0f(^r  1859.  vol.  L:  „Ueber 
mtfroffohifc^e  Unterfud)ung  ber  iDarmefcrete.'')  de  pluribus  locis 
ita  disserit,  ut  meae  observationes  inde  confirmentur.  Te- 
lam subepithelialem  describit  compositam  ex  hyalina  sub- 
stantia fundamentali,  in  qua  subtiles  striae  (canaliculi) , ni 
tida  corpuscula  polymorpha  (nuclei  embryonales)  et  sim- 
plices vesiculae  nucleum  continentes  (cellulae  formativae) 
sub  observationem  veniant.  Hae  autem  cellulae  ulteriore 
conformatione  partini  in  epithelia  cylindrica,  partim  in 
cellulas  parenchymatis  et  in  corpuscula  telae  cellulosae 
transire,  permanentes  et  productivas  partes  elementares 
telae  suffultivae,  qua  recto  commercio  cum  organis  mi- 
croscopicis  resorptioni  inservientibus  conjuncta  efficitur, 
ut  liquores  centrum  versus  promoveri  possint.  In  adno- 
tatione  Lambi  addit,  sese  in  cystosarcomate  planissima 
documenta  directi  commeatus  (per  canales)  inter  epithelia 
cylindrica  et  corpuscula  telae  conjunctivae  reperisse.  Ac 
porro  fig.  sua  8 c idem  exhibet  cellulas  epitheliales  inte- 
stini adipe  impletas,  quae  postica  parte  processus  (hic  sane 
in  non  mediocrem  brevitatem  abruptos)  ferunt.  Uti  duo 
observatores  laudati  gravissimos  locos  descriptionum  a 
me  antehac  datarum  confirmant,  ita  spero  fore  utKoel- 
liker  quoque  posthac mecum  consentiat,  si  in  quaestiones 
in  medium  prolatas  animi  attentionem  novam  atque  ube- 
riorem quam  hactenus  convertit. 


Interpretatio  tabulae. 

Figuram  I. — V.  professor  Volkmanu  Halensis  ad  naturam  delineavit, 
figuram  VI.  et  VII,  Dr.  F,  Scli  w eigger -Seidel. 


Fig.  I.  Sectionem  demonstrat  longitudinalem  per  folliculum  processus 
vermiformis  cuniculi  ductam,  in  qua  cernitur  rete  vasorum 
capillarium,  subligatione  venae  portae  sanguine  impletum.  In- 
ter folliculum  cujus  singulae  partes  sunt  delineatae,  et  folli- 
culum cujus  soli  margines  sunt  expressi,  cernitur  corpus 
villo  intestini  tenuis  similis,  quod  tamen  longe  aliam  habet 
structuram  atque  villus  proprius.  Praeparatum  acido  cliromico 
induratum.  Dimensiones  objecti  quadragies  amplificatae.  Con- 
feratur pag.  XIII. 

Fig.  II.  Rete  trabeculatum  cavum  folliculorum  pertexens.  Cf.  pag.  XV. 

Fig.  III,  Singulare  commercium,  quod  vasa  capillaria  alunt  cum  reti 
trabeculato.  Cf.  pag.  XVIII. 

Fig.  IV.  et  V.  Duo  rami  vasorum  capillarium,  qui  transeunt  in  trabe- 
culas retis  trabeculati.  Cf.  pag.  XIX. 

Fig.  VI.  Pars  sectionis  transversalis  villi  ex  intestino  tenui  desumpti. 

Praeparatum  acidi  chromici  solutione  induratum.  Cernuntur 
processus  cellularum  epithelii,  quorum  nonnulli  conjuncti  sunt 
cum  cellulis  subepithelialibus.  Cf.  pag.  XXX. 

Fig.  VII.  Cellulae  epitheliales  intestini  tenuis  valde  tumefactae,  processu 
satis  longo  ornatae.  Cf.  pag,  XXIX. 


